EkBass/fiwiki-20250220-pages-articles huggingface dataset:
Wrangell-St. Eliasin kansallispuisto

Wrangell-St. Eliasin kansallispuisto sijaitsee Alaskan eteläosassa Yhdysvalloissa. Se on perustettu 1980. Se on osa UNESCOn maailmanperintökohdetta. Pinta-alaltaan se on Yhdysvaltojen suurin kansallispuisto, yli 53 000 neliökilometriä eli kuusi kertaa Yellowstonen kansallispuiston kokoinen. Puistossa on useita vuorenhuippuja, niiden joukossa Yhdysvaltojen toiseksi korkein Mount St. Elias. Siellä on myös jäätiköitä ja tulivuoria. Puisto on monien lohikalojen ja nisäkkäiden lisääntymisaluetta. Muuttolinnut pesivät alueella. Kansallispuistossa vieraili 79 047 ihmistä vuonna 2016. == Kirjallisuutta == * ==Lähteet== *Kansallispuiston kotisivu == Aiheesta muualla == Luokka:Alaskan kansallispuistot Luokka:Seulonnan keskeiset artikkelit Luokka:Unescon maailmanperintökohteet Yhdysvalloissa
Copa América 2007

Copa América 2007 oli järjestyksessään 42. Copa América, Etelä-Amerikan jalkapalloliiton CONMEBOL:n maajoukkueiden mestaruusturnaus. Turnaus pidettiin Venezuelassa 26. kesäkuuta – 15. heinäkuuta 2007. Mestaruuden voitti Brasilia, joka löi loppuottelussa Argentiinan 3–0. Pronssiottelussa Meksiko löi Uruguayn 3–1. == Osallistuneet joukkueet == Turnaukseen osallistui 10 CONMEBOL:n jäsenmaata sekä CONCACAF:n jäsenmaat Meksiko ja Yhdysvallat, jotka kutsuttiin mukaan turnaukseen. * * * * * * * * * * * * ==Stadionit== Turnauksen otteluita pelattiin yhdeksällä eri pelipaikkakunnalla. Loppuottelun peliareenana oli Estadio José Pachencho Romero Maracaiboissa. Barinas Barquisimeto Caracas Maracaibo Maturín Estadio Agustín Tovar Estadio Metropolitano de Lara Estadio Olímpico de la UCV Estadio José Pachencho Romero Estadio Monumental de Maturín Kapasiteetti: 27 500 Kapasiteetti: 42 000 Kapasiteetti: 24 900 Kapasiteetti: 40 000 Kapasiteetti: 52 000 150px Mérida Puerto la Cruz Estadio Metropolitano de Mérida Estadio Olímpico Luis Ramos Kapasiteetti: 42 000 Kapasiteetti: 38 000 Puerto Ordaz San Cristóbal Estadio Polideportivo Cachamay Estadio Polideportivo de Pueblo Nuevo Kapasiteetti: 41 600 Kapasiteetti: 40 000 == Alkulohkot == === Lohko A === \---- \---- \---- \---- \---- === Lohko B === \---- \---- \---- \---- \---- === Lohko C === \---- \---- \---- \---- \---- ==Pudotuspelit== {{Turnauspuu8 |7. heinäkuuta - San Cristóbal|A1 |1|A3 |4 |7. heinäkuuta - Puerto La Cruz|B3 |1|B2 |6 |8. heinäkuuta - Maturín|B1 |6|C2 |0 |8. heinäkuuta - Barquisimeto|C1 |4|A2 |0 |10. heinäkuuta - Maracaibo||2(4)| (rp.)|2(5) |11. heinäkuuta - Puerto Ordaz||0||3 |15. heinäkuuta - Maracaibo||3||0 |14. heinäkuuta - Caracas||1||3 }} ===Puolivälierät=== \---- \---- \---- ===Välierät=== \---- ===Pronssiottelu=== ===Loppuottelu=== ==Maalintekijät== Turnauksen maalikuningas oli Brasilian Robinho kuudella osumallaan. Hänet valittiin myös turnauksen arvokkaimmaksi pelaajaksi. 6 maalia * Robinho 5 maalia * Juan Román Riquelme 4 maalia * Nery Castillo 3 maalia * Hernán Crespo * Júlio Baptista * Humberto Suazo * Omar Bravo * Salvador Cabañas * Roque Santa Cruz * Diego Forlán 2 maalia * Javier Mascherano * Lionel Messi * Jaime Moreno * Jaime Castrillón * Cuauhtémoc Blanco * Claudio Pizarro * Sebastián Abreu 1 maali * Pablo Aimar * Gabriel Heinze * Diego Milito * Carlos Tévez * Juan Carlos Arce * Jhasmani Campos * Daniel Alves * Josué * Juan * Vágner Love * Maicon * Carlos Villanueva * Edixon Perea * Christian Benítez * Edison Méndez * Luis Antonio Valencia * Fernando Arce * Andrés Guardado * Ramón Morales * Gerardo Torrado * Edgar Barreto * Óscar Cardozo * Paolo Guerrero * Juan Carlos Mariño * Miguel Villalta * Ricardo Clark * Eddie Johnson * Pablo García * Cristian Rodríguez * Vicente Sánchez * Juan Arango * Daniel Arismendi * Alejandro Cichero * Giancarlo Maldonado * Ricardo David Páez Oma maali * Roberto Ayala ==Lähteet== == Aiheesta muualla == 2007 Luokka:Venezuelan jalkapallo Luokka:Vuoden 2007 jalkapallo
Aude

Aude () on Ranskan departementti numero 11, joka on nimetty Aude-joen mukaan. Departementti sijaitsee Lounais-Ranskassa, Languedoc-Roussillonin hallintoalueella, Välimeren rannikolla. Departementti on pinta-alaltaan 6 139 neliökilometriä ja vuonna 2005 siellä eli 337 000 asukasta. Auden pääkaupunki on Carcassonne. Aude on jaettu edelleen kolmeen arrondissementtiin, 35 kantoniin ja 438 kuntaan. Aude oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Aude muodostettiin osasta Languedocin provinssia. == Katso myös == * Luettelo Auden kunnista == Lähteet == == Aiheesta muualla == * Auden departementin kotisivut *
Pane mua

Pane mua (alkuperäiseltä nimeltä Baise-moi) on ranskalainen vuonna 2000 ensi- iltansa saanut draamaelokuva. Elokuva perustuu Virginie Despentesin samannimiseen romaaniin. Virginie Despentes myös ohjasi elokuvan Coralie Trinh Thin kanssa. Elokuvan pääosissa olivat Karen Lancaume ja Raffaëla Anderson. Elokuva aiheutti laajalti kohua väkivaltaisuutensa ja pornografiaa sisältävien kohtausten takia. Kohua lisäsi se, että elokuva oli pääasiassa pornonäyttelijöiden tähdittämä. Elokuva kiellettiin tai sensuroitiin monissa maissa. Suomessa näytettiin leikkaamaton versio. == Juoni == Elokuva kertoo Nadinesta (Karen Lancaume) ja Manusta (Raffaëla Anderson), jotka asuvat samassa pienessä eteläranskalaisessa kaupungissa. Nadine on osa-aikainen prostituoitu ja Manu osa-aikainen pornotähti. Eräänä päivänä Manu joutuu ainoan ystävänsä kanssa kolmen miehen sarjaraiskaamaksi. Jonkin ajan kuluttua Manu paljastaa raiskauksen veljelleen, joka sekoaa täysin ja Manu tappaa hänet. Samaan aikaan Nadine riitaantuu huonetoverinsa kanssa ja tappaa hänet. Naiset tapaavat sattumalta kaupungilla ja lähtevät yhdessä automatkalle. Automatkan aikana naiset tappavat lisää ihmisiä ja harrastavat seksiä tuntemattomien kanssa. Lopulta Manu tapetaan ja Nadine murtuu ja päättää tappaa itsensä, mutta joutuu poliisien pidättämäksi ennen kuin ehtii tehdä sen. == Lähteet == == Aiheesta muualla == * * Elokuvan virallinen sivusto Luokka:Ranskalaiset toimintaelokuvat Luokka:Ranskalaiset draamaelokuvat Luokka:Vuoden 2000 ranskalaiset elokuvat Luokka:Ranskalaiset eroottiset elokuvat
Sick Puppies

Sick Puppies on Australian Sydneystä kotoisin oleva rock-yhtye. Yhtyeen perustivat laulaja-kitaristi Shimon Moore ja basisti Emma Anzai vuonna 1997 Mosmanin lukion musiikkiluokassa, jossa he huomasivat molemmat pitävänsä Silverchair-nimisestä poprock-yhtyeestä. Aluksi Shimon rummuissa ja Emma kitarassa he soittivat Green Daytä, Rage Against the Machinea ja Silverchairia. Lähes saman tien rumpuja tuli soittamaan Chris Mileski. Nykyisin rumpuja soittaa Mark Goodwin. He ovat olleet mm. Evanescencen lämmittelybändinä. == Jäsenet== ;Nykyiset * Emma Anzai - basso, taustalaulu (1997–) * Mark Goodwin - rummut, perkussiot, taustalaulu (2003–) ;Entiset * Chris Mileski - rummut (1997–2003) * Shimon Moore laulu, kitara (1997–2014) ===Aikajana=== == Diskografia == === Studioalbumit === * Welcome to the Real World (2001) * Dressed Up as Life (2007) * Tri-Polar (2009) * Connect (2013) * Fury (2016) === Livealbumit === * Live at House of Blues Cleveland (2011) === EP:t === *Dog's Breakfast (1999) *Fly (2003) *Headphone Injuries (2006) *Sick Puppies EP (2006) *Live & Unplugged (2010) *Polar Opposite (2011) == Aiheesta muualla == *Yhtyeen kotisivut Luokka:Australialaiset rockyhtyeet Luokka:Australialaiset metalliyhtyeet
Shadow Man

Shadow Man on vuonna 2006 suoraan DVD:lle julkaistu yhdysvaltalainen toimintaelokuva. Elokuvan ohjasi Michael Keusch. Pääosissa esiintyivät Steven Seagal ja Eva Pope. ==Juoni== Entinen CIA-agentti Jack Foster on matkalla Romaniaan, kun lentokentällä hänen tyttärensä kidnappaa englantilainen agentti. Kaikki kuitenkin liittyy tappavaan virukseen, jonka epäluotettavat CIA:n agentit kuljettavat Fosterin tietämättä hänen kännykässään. Pelastaakseen tyttärensä hänen täytyy selvittää tiensä läpi vakoiluverkoston, jossa ystävät osoittautuvatkin olevan vihollisia. ==Näyttelijät== == Aiheesta muualla == * Arvostelu leffatykki.comissa * Traileri Luokka:Vuoden 2006 yhdysvaltalaiset elokuvat Luokka:Yhdysvaltalaiset toimintaelokuvat Luokka:Michael Keuschin ohjaamat elokuvat Luokka:Suoraan videolle julkaistut elokuvat
Soluseurakunta

Soluseurakunta on kristillinen seurakuntamalli, joka perustuu noin kymmenen hengen soluiksi kutsuttuihin ryhmiin, jotka kasvaessaan jakautuvat useammiksi soluiksi. Soluseurakunnan esikuvana on Uuden testamentin ensimmäisen korinttilaiskirjeen vertaus seurakunnasta Kristuksen ruumiina. Soluseurakunnan keskeisin kokoontuminen on perinteisen sunnuntain jumalanpalveluksen sijaan solun kokoontuminen. Jokaisen seurakunnan solun ajatellaan olevan ikään kuin kotiseurakunta, joka pyrkii kasvamaan, kunnes sen on mielekästä jakautua kahdeksi pienemmäksi soluksi. == Lähteet == Luokka:Kristilliset käsitteet Luokka:Kirkko-oppi
Syöttökukko

Syöttökukko eli kapuuni eli salvukukko on ennen sukukypsyyden saavuttamista kirurgisesti kastroitu kukko. Syöttökukon liha on rasvaisempaa ja maku arvostettua. Ennen EU:ta syöttökukkojen kasvatus oli kielletty monissa maissa eläinrääkkäyksenä, mutta EU sallii syöttökukkojen kasvattamisen tuotteiden laadun ja perinteisten tuotantomuotojen säilyttämiseksi luomutuotannossa. ==Lähteet== == Aiheesta muualla == Luokka:Siipikarja
Kuningatar Maudin vuoret

Kuningatar Maudin vuoret () on suuri joukko vuoria ja vuoristoja Beardmoren ja Reedyn jäätiköiden välissä Antarktiksella. Alueeseen kuuluu myös osa Rossin jäähyllystä. Roald Amundsen retkikuntineen nimesi vuoret Norjan kuningattaren Maudin kunniaksi kiivetessään ylös Axel Heibergin jäätikköä marraskuussa 1911. == Lähteet == Luokka:Etelämantereen vuoristot
Vain ystäviä

Vain ystäviä (Just Friends, televisioesityksessä käytetty nimeä Vain frendejä) on vuonna 2005 ensi-iltansa saanut komediaelokuva. Elokuvan on ohjannut Roger Kumble ja pääosissa ovat Ryan Reynolds ja Amy Smart. Elokuva kertoo ylipainoisesta ja kiusatusta Chris Branderista, jonka ainoa ystävä on kaunis ja suosittu Jamie Palamino. Jamien pitämissä juhlissa Chris nolataan täysin ja lähtee kiivastuneena juhlista ja vannoo kostavansa vielä kaikille. Vuosia myöhemmin Chris on laihduttanut liikakilonsa ja hän työskentelee tunnetussa levy-yhtiössä ja on suosittu. Chris on lähdössä Pariisiin laulajan Samantha Jamesin kanssa, mutta lentokoneen mikro syttyy tuleen ja he joutuvat jäämään New Jerseyhyn. Siellä hän tapaakin vanhan ihastuksena Jamien. == Näyttelijät == == Lähteet == Luokka:Yhdysvaltalaiset romanttiset komediat Luokka:Vuoden 2005 yhdysvaltalaiset elokuvat Luokka:Jouluelokuvat Luokka:Roger Kumblen ohjaamat elokuvat
Koston kruunajaiset

Koston kruunajaiset (Prom Night) on vuonna 1980 ensi-iltansa saanut kanadalainen kauhuelokuva. Elokuvan on ohjannut Paul Lynch ja pääosissa ovat Jamie Lee Curtis ja Leslie Nielsen. Se sai kolme jatko-osaa, Prom night II – verijuhlat (1987), Suudelma ennen kuolemaa (Prom Night III: The Last Kiss) (1989) ja Prom Night 4 – päästä meidät pahasta (1992). Nelson McCormickin ohjaama uudelleenfilmatisointi Prom Night sai ensi-iltansa vuonna 2008. == Juoni == Pieni lapsijoukko leikkii hylätyssä tehdasrakennuksessa, mutta leikki päättyy surullisesti, kun pikkutyttö menettää henkensä. Koska tapaturmassa ei ollut muita silminnäkijöitä, he päättävät olla kertomatta koko asiasta mitään ja antaa asian painua unholaan. Kuusi vuotta myöhemmin lapsista on kasvanut jo nuoria, jotka ovat valmistautumassa koulunsa päättäjäistansseihin. Pian nuoret saavat tietää, että vuosia vanhasta tapaturmasta tiesi heidän lisäkseen joku muukin, joka on valmis kostamaan. == Näyttelijät == ==Vastaanotto== Valtion elokuvatarkastamo langetti elokuvalle ennakkotarkastuksessa 18. syyskuuta 1981 ikärajan KK (kokonaan kielletty), joten elokuvaa ei saanut Suomessa levittää eikä esittää. Perusteena täyskiellolle oli elokuvan raaistavuus. Myöhemmin elokuvan leikattu versio sallittiin ikärajalla K18. Video-oppaassa vuodelta 1995 Sam Inkinen antoi elokuvan Suomessa julkaistulle, 11 minuuttia lyhyemmäksi leikatulle VHS-kasettiversiolle yhden tähden viidestä, mikä teoksen mukaan vastaa sanallista arviota ”huono”. Elokuvan pääosaa näytellyt Jamie Lee Curtis kisasi vuonna 1981 Kanadan elokuva-alan palkintoja jakavassa Genie-palkintogaalassa parhaan ulkomaisen näyttelijättären palkinnosta (Best Performance by a Foreign Actress: Jamie Lee Curtis), mutta palkinnon voitti kuitenkin Susan Sarandon. Itse elokuva oli ehdolla myös parhaasta leikkauksesta, mutta siitäkään ei voittoa tullut. Elokuva vakiinnutti osaltaan Jamie Lee Curtisin mainetta kauhuelokuvien naispääosien esittäjänä. ==Lähteet== == Aiheesta muualla == * Prom Night Rotten Tomatoes -sivustolla (englanniksi) Luokka:Slasher-elokuvat Luokka:Vuoden 1980 kanadalaiset elokuvat Luokka:Kokonaan kielletyt elokuvat Suomessa
Yūji Nomi

Yūji Nomi (, 19. heinäkuuta 1958, Tokio, Japani) on japanilainen säveltäjä. Hän on muun muassa säveltänyt musiikin Studio Ghiblin animaatioelokuviin Sydämen kuiskaus ja Kissojen valtakunta. ==Aiheesta muualla== * Yuji Nomi Web Site * Luokka:Japanilaiset säveltäjät Luokka:Vuonna 1958 syntyneet Luokka:Elävät henkilöt
Jan-Olav Sjåvik

Jan-Olav Sjåvik on norjalainen pokeriammattilainen. Hän on Thor Hansenin ja Annette Obrestadin ohella menestyneimpiä norjalaisia turnauspelaajia. Sjävik aloitti pokeriuransa laittomissa oslolaisissa pokerihuoneissa. Vuonna 2001 hän voitti Euroopan pokerimestaruuskilpailuissa Lontoossa no limit hold'em -pääturnauksen ja ansaitsi 95625 puntaa. Seuraavana vuonna hän oli ykkönen L.A. Poker Classic -tapahtuman 300 dollarin limiitti hold'em -turnauksessa kukistaen lopun kaksinpelissä Daniel Negreanun. Uran toistaiseksi rahakkain voitto tuli joulukuussa 2005, jolloin Sjåvik ansaitsi 194 635 dollaria Five Diamond World Poker Classicin 1 500 dollarin no limit hold'em -turnauksen voitosta. European Poker Tourilla Sjåvik oli syyskuussa 2006 Lontoon osakilpailussa kolmas (palkkiosumma 168 600 puntaa) ja tammikuussa 2007 Kööpenhaminassa kymmenes (228 096 Tanskan kruunua). Näiden turnausten välissä marraskuussa 2006 Sjåvik otti 182 500 euron arvoisen kolmostilan Amsterdamin € 5,000 LIDO Dutch Open - No Limit Hold'em -turnauksessa. World Series of Pokerissa Sjåvik on parhaimmillaan ollut toinen: vuonna 2003 3 000 dollarin limiittiturnauksessa hän hävisi lopun kaksinpelissä Tom Jacobsille. Tämän lisäksi hänellä on kolme muuta finaalipöytäsijaa. Lokakuussa 2007 Sjåvikin pokeriuran turnausansiot ylittivät 1,7 miljoonaa dollaria. == Lähteet == == Aiheesta muualla == * * Pokerpagesin profiili Luokka:Norjalaiset pokerinpelaajat Luokka:Syntymävuosi puuttuu Luokka:Elävät henkilöt
Pitkälahti

Pitkälahti on kaupunginosa Kuopion kaupungissa, noin 10 kilometriä kaupungin keskustasta etelään. Se kuuluu Petosen suuralueeseen. Vuonna 2015 kaupunginosaan kirjattiin 602 asukasta. Valtatie 5 ja sen länsipuolella kulkeva Savon rata jakavat kaupunginosaa läntiseen ja itäiseen osaan. Kaupunginosaan ulottuu etelästä Kallaveteen kapealla salmella liittyvän Koiraveden Pitkälahti, jonka perukalla seisoo aiempi saha valtatielle näkyvine savupiippuineen. Lännessä kaupunginosan rajana on Matkus (järvi) ja pohjoisessa suurimmalta osaltaan Karttulantie. Naapurikaupunginosia ovat pohjoisessa Neulalampi (kaupunginosa 31), idässä Litmanen (32), etelässä Hiltulanlahti (36) ja lännessä Kiviharju (38). Kauppapaikoista merkittävin on ABC-liikennemyymälä, siihen liittyvä S-Market ja Prisma rauta -sisustus- ja rakentamistavaratalo. Pitkälahdessa toimii myös esimerkiksi liha- ja kalajalostusyritys Lihaniekka.Yritys lihaniekka.fi == Pitkälahden saha == Pitkälähdessa sijaitsee myös vanha saha, joka oli toiminnassa 1911–1971. Sahan perusti liikemies Heikki Peura. Alueella oli 50-luvulla paljon asutusta. Myös Pitkälahden koulu (nykyään alakoulu ja neuvola) on perustettu 1933 sahan työntekijöiden lapsien vuoksi. Pitkälahteen oli sijoittunut hieman alle 200 työpaikkaa (1.1.2008) . ==Lähteet== ==Aiheesta muualla== * Pitkälahti. Asumista uuden työpaikka-alueen tuntumassa (kuopionkaupunginosat.fi) *
Williams FW29

Williams FW29 oli Formula 1 -talli Williamsin käyttämä auto kaudella 2007. Kilpailuissa autoa ajoivat itävaltalainen Alexander Wurz ja saksalainen Nico Rosberg. Testikuljettajana toimi Kazuki Nakajima. Voimanlähteenä autossa oli Toyotan valmistama moottori. == Kehitys == Williams julkaisi uuden FW29 autonsa Oxfordshiren tehtaalla 2. helmikuuta. Edeltäjäänsä FW28:n verrattuna auton aerodynamiikkaa oli uusittu kovalla kädellä ja siihen on tehty myös lukuisia mekaanisia muutoksia. Ulkoisesti auto näytti samalta kuin FW28, mutta siinä oli hieman lyhyempi vaihdelaatikko, joka teki lisätilaa bensatankille. Myös vanhan auton monimutkaisista siivekkeistä auton levennysten takaosassa oli luovuttu. Takasiiven uudella suunnittelulla oli haettu lisää pitoa. Selvimmin muutokset oli nähtävissä uudessa kiinnitystavassa. Etusiivet sen sijaan olivat peräisin vanhasta autosta. Mekaanisesti peräosaa jouduttiin muuttamaan, jotta Toyota moottori saatiin sovitettua autoon. Lisäksi vaihdelaatikko suunniteltiin täysin uudelleen saumattomaan vaihteiden vaihtoon. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Williams Toyota AUS MAL BHR ESP MON CAN USA FRA GBR EUR HUN TUR ITA BEL JPN CHN BRA 33 4. Nico Rosberg 7 Kesk. 10 6 12 10 16† 9 12 Kesk. 7 7 6 6 Kesk. 16 4 Alexander Wurz Kesk. 9 11 Kesk. 7 3 10 14 13 4 14 11 13 Kesk. Kesk. 12 Kazuki Nakajima TD TD TD TD TD 10 == Saavutukset == Palkintosijat Nro Kilpailu Kuljettaja 1 Kanadan GP 2007 Alexander Wurz == Lähteet == == Aiheesta muualla == Luokka:Formula 1 -kausi 2007 Luokka:Williamsin Formula 1 -autot
Aimo Tepponen

Aimo Aatos Tepponen () oli suomalainen näyttelijä. Tepponen näytteli radiossa, teatterissa ja elokuvissa. Hän esiintyi muun muassa Edvin Laineen elokuvissa Täällä Pohjantähden alla, jossa hän esitti kansalaislehden toimittajaa, sekä Akseli ja Elina, jossa hän esitti kenttäoikeuden jäsentä Pajusta. Hänet nähtiin myös muutamassa Spede Pasasen elokuvassa. Tepponen näytteli mm. Intimiteatterissa, Tampereen Teatterissa ja Radioteatterissa. Tepposen vaimo oli näyttelijä Inga-Liisa Laukka. Tepponen menehtyi 76-vuotiaana vakavaan ja nopeasti edenneeseen sairauteen Helsingissä. Hänet on haudattu Hietaniemen hautausmaan veteraanilehtoon Helsinkiin. == Filmografia == *Se alkoi sateessa (1953) *Varjostettua valoa (1962) *Yksityisalue (1962) *Täällä Pohjantähden alla (1968) *Miljoonaliiga (1968) *Kesyttömät veljekset (1969) *Leikkikalugangsteri (1969) *Akseli ja Elina (1970) *Pohjantähti (1973) *Uuno Turhapuro armeijan leivissä (1984) *Liian iso keikka (1986) == Lähteet == ==Aiheesta muualla== * Luokka:Suomalaiset näyttelijät Luokka:Vuonna 1924 syntyneet Luokka:Vuonna 2000 kuolleet
ASEAN+3

ASEAN+3 eli ASEAN Plus Three on kansainvälinen foorumi, joka toimii yhteistyöelimenä Kaakkois-Aasian yhteistyöjärjestö ASEANin ja kolmen suuren Itä-Aasian valtion, Kiinan, Japanin ja Korean tasavallan välillä. Ensimmäinen ASEAN+3:n kokous pidettiin vuonna 1997,ASEAN Plus Three Cooperation ja sen merkitys korostui Aasian talouskriisin vuoksi. Yhteistyöprosessista tehtiin pysyvä vuonna 1999. Viime aikoina East Asia Summit -kokouksen on arveltu jättävän ASEAN+3-prosessi varjoonsa, mutta toistaiseksi EAS on vasta varhaisvaiheessaan. Yksi ASEAN+3:n saavutuksista on ollut Aasian talouden vakauden lisääminen Chiang Mai Initiative -sopimusverkoston kautta.Chiang Mai Initiative as the Foundation of Financial Stability in East Asia == Regionalismi ja talouskriisi == 1990-luvun alussa perustettujen EUn ja NAFTAn myötä regionalismi Itä-Aasiassa näkyi entisen Malesian pääministerin Mahathir Mohamadn ehdotuksessa perustaa East Asia Economic Caucus (EAEC) tai East Asia Economic Group (EAEG) -vapaakauppa-aluesopimukset. Kuitenkin tuolloin muut Aasian maat olivat enemmän huolissaan USA:n negatiivisesta suhtautumisesta aloitteeseen, jonka vuoksi EAEG:n sijaan Tyynenmeren alueen valtiot kannattivat Asia-Pacific Economic Cooperation (APEC) -talousliiton perustamista. Talousalueena Itä-Aasia on hyvin monipuolinen, tutkijat ovat arvioineen alueen olevan jopa maailman monitahoisin alue. Alueen hallintojärjestelmät, tavat, kulttuurit ja uskonnot vaihtelevat suuresti keskenään, joka osaltaan aiheuttaa suuriakin ongelmia alueen sisäisessä yhteistyössä. Regionalismi itsessään on aikaisemmin kiihdyttänyt alueellista vaihtoa, investointia, kauppaa ja makrotaloutta, vaikkakin vasta viime vuosina keskittynyt taloudelliseen itsenäistymiseen. 1997/1998 puhjennut Aasian talouskriisi sai alkunsa Thaimaasta ja levisi sieltä muualle Kaakkois-Aasiaan: Malesiaan, Indonesiaan, Singaporeen, Filippiineille, Laosiin, Etelä-Koreaan, Bruneille, Taiwaniin, Kambodžaan, Vietnamiin ja Hongkongiin. Myös Kiina, Japani ja Intia kärsivät talouskriisin vaikutuksista. Pahimmat kärsijät olivat kuitenkin Thaimaa, Indonesia ja Etelä-Korea. Asian Monetary Fund (AMF) perustettiin Japanin ehdotuksesta parantamaan alueen poliittista yhteistyötä. AMFn perustaminen sai jyrkän vastalauselman Amerikalta ja kansainväliseltä rahajärjestö IMF:ltä, jotka pelkäsivät oman valtansa vähenemistä alueella. Japani luotsasi myös the New Miyazawa Initiativen tuloa viiteen Itä-Aasian maahan, joka olisi auttanut rahallisesti ahdingossa olevia maita. Vaikkakin Itä-Aasian hallitukset olivat tietoisia alueellisen talousyhteisön tarpeesta, useiden vastustelujen jälkeen AMF lopulta hylättiin. == Lähteet == Luokka:Aasian kansainväliset järjestöt Luokka:Aasian talous en:ASEAN Free Trade Area#ASEAN Plus Three
Eerika

Eerika on suomalainen naisen etunimi. Se on Eerikin sisarnimi ja samalla kansainvälisen Erika-nimen muunnelma, jota myös käytetään Suomessa. Vuoden 2019 loppuun mennessä Suomessa on rekisteröity vajaat 5 200 Eerika-nimen saanutta naista. Pohjoismaissa nimen Eerika alkuperä on miehen etunimi Erik, jonka muinaisgermaaninen merkitys on hallintoalue tai yksinvaltias. == Tunnettuja Eerikoita == * Eerika Appelqvist (s. 2001), suomalainen jalkapalloilija * Eerika Hämäläinen (s. 2000), suomalainen jalkapalloilija * Eerika Jouppila (s. 1993), suomalainen trampoliinivoimistelija * Eerika Koski (s. 2004), suomalainen salibandyn pelaaja * Eerika Tarkki (2004–2012), suomalainen toistuvan pahoinpitelyn ja lopulta tukehduttamisen uhriksi joutunut tyttö == Lähteet == Luokka:Etunimet
Filokrateen rauha

Filokrateen rauha rauha solmittiin vuonna 346 eaa. Ateenan ja Makedonian välillä. Se sai nimensä ateenalaisesta poliitikko Filokrateesta, joka osallistui rauhansopimuksen neuvotteluihin. Rauha lopetti Ateenan ja Makedonian sodan. Makedonia oli Filippos II noustua valtaistuimelle laajentanut valtaansa naapureidensa kustannuksella. Ateenan ja Makedonian konflikti oli alkanut jo vuonna 357 eaa. kun Filippos hyökkäsi Amfipolista vastaan. Ateenalaiset havittelivat myös strategisesti tärkeää kaupunkia. Vuonna 347 eaa. ateenalainen lähetystö, johon kuuluivat Filokrates, Demosthenes ja Aiskhines, saapui Makedoniaan. Kohdatessaan Filippoksen ensimmäistä kertaa Demosthenes sai jonkinlaisen kohtauksenAiskhines 2.34 Rauha saatiin kuitenkin solmittua ja osapuolet sopivat että kumpikin sai pitää hallitsemansa alueet. Ainoastaan Fokiin ja Aloksen suhteen Filippos sai vapaat kädet. Vuonna 346 eaa. Parmenion ja Antipatros matkustivat Ateenaan vannomaan rauhansopimuksen mukaisen valan. Ennen kuin ateenalainen lähetystö ehti Makedoniaan vannomaan oman valansa, Filippos oli jo aloittanut hyökkäyksen Traakiaan, jonka hän valtasi miltei kokonaan ennen kuin rauhansopimus astui voimaan. Heti rauhansopimuksen astuttua voimaan Filippos marssi armeijansa kanssa Fokista vastaan joka antautui. == Lähteet == Luokka:300-luku eaa. Luokka:Rauhansopimukset
Juhani Sjöström

Otto Juhani Sjöström (16. syyskuuta 1871, Käkisalmi - 23\. lokakuuta 1909, Sortavala) oli suomalainen kirjailija. Sjöström kuvasi karjalaista kansanelämää näytelmissään Mari, Irja ja Salmin tyttö. Hän kirjoitti myös tarunäytelmän Päivän tyttö (1900, esitetty 1901 Oskar Merikannon musiikin kera, julkaisematon) ja kertomuskokoelman Korpien povesta.Antti Komonen : Juhani Sjöström, Karjala, 14.02.1936, nro 43, s. 16, Kansalliskirjaston digitaaliset aineistot Sjöströmin vanhemmat olivat vanginvartija Kustaa Aadolf Sjöström ja Margareta Rapo. Hänne isänsä kuoli jo Juhanin ollessa nelivuotias ja perhe jäi suureen köyhyyteen. Sjöström kävi kansakoulua mutta hän joutui vapaa-aikoinaan toimimaan kadunlakaisijana hankkiakseen tuloja perheelleen. Kansakoulun käytyään hän meni maalarin- ja puusepän oppiin ja pääsi neljän vuoden kuluttua kisälliksi. Sjöström oli saanut huomiota piirustustaidoillaan ja vuonna 1890 hän lähti opiskelemaan Helsinkiin Taideteolliseen Keskuskouluun Käkisalmen kaupungin myöntämän pienen apurahan turvin. Opintojen ohella Sjöström toimi Helsingissä ammattimaalarina. Tohtori Theodor Schvindtin aloitteesta ja matka-apurahan turvin Sjöström teki Kalevalan kuvitusretken 1894–1895 Raja-Karjalaan Salmin kihlakunnan pohjoisosiin. Retken tuloksena syntyi myös kaunokirjallinen kertomuskokoelma Korpien povesta, kuvauksia itäisestä Karjalasta, joka sisälsi runsasti kansatieteellistä aineistoa. Sjöström kirjoitti myös useita Raja-Karjalaan sijoittuneita näytelmiä, joissa kuvattiin kansanelämää ja tapoja.Juhani Sjöström. Eräs käkisalmelainen kirjailijakohtalo, Käkisalmelainen, 01.12.1955, nro 12, s. 4, Kansalliskirjaston digitaaliset aineistot Sjöström oli mukana 22. toukokuuta 1897 hotelli Kämpissä pidetyssä kokouksessa perustamassa Suomen Kirjailijaliittoa, silloiselta nimeltään Kaunokirjailijaliitto.Suomen Kirjailijaliitto täyttää tänään 40 vuotta, Kansan Työ, 22.05.1937, nro 114, s. 4, Kansalliskirjaston digitaaliset aineistot Sjöström alkoi opiskella yksityisesti ja hän valmistui kansakoulunopettajaksi Sortavalan seminaarista vuonna 1905. Hän toimi opettajana pari vuotta Tohmajärvellä ja Viipurissa mutta siirtyi sitten 1907 sanomalehtialalle Laatokka-lehden toimitukseen Sortavalassa. Hän oli lehden toimitussihteerinä lähes kuolemaansa saakka. Sjöström kuoli lokakuussa 1909 tuberkuloosiin. Viimeisinä vuosinaan Sjöström kärsi alkoholismista.Kirjailija Juhani Sjöström, Helsingin Sanomat, 24.10.1909, nro 246, s. 5, Kansalliskirjaston digitaaliset aineistot == Teokset == * Korpien povessa: kuvauksia itäisestä Karjalasta. Otava 1896 * Salmin tyttö: 2-näytöksinen laulun ja tanssin sekainen kansanelämän kuvaus, sävellykset tehnyt Emil Sivori. Viipuri 1899 * Irja: 4-näytöksinen näytelmä viisi kuvaelmaa. Yrjö Weilin, Helsinki 1906 * Lesken kanssa naimisiin: 1-näytöksinen huvinäytelmä. Karisto 1907 * Mari: 4-näytöksinen näytelmä: 5 kuvaelmaa. Osmo, Helsinki 1907 ==Lähteet== *Suomen kirjailijat tietokanta Luokka:Suomalaiset kirjailijat Luokka:Suomalaiset opettajat Luokka:Vuonna 1871 syntyneet Luokka:Vuonna 1909 kuolleet
Yleisurheilu kesäolympialaisissa 1908

Vuoden 1908 kesäolympialaisissa Lontoossa järjestettiin yleisurheilussa 26 kilpailutapahtumaa, kaikki miehille. ==Mitalistit== == Lähteet == *Kansainvälisen Olympiakomitean tulostietokanta == Aiheesta muualla == Luokka:Kesäolympialaiset 1908 1908 Olympialaiset 1908
WTF

WTF tarkoittaa esimerkiksi: * What the Fuck, englanninkielisen sanonnan akronyymi * WT1190F, avaruudessa kulkenut kappale, joka syöksyi Maahan * Maailman Taekwondoliiton vanha lyhenne sanoista World Taekwondo Federation
Tummien perhosten koti (elokuva)

Tummien perhosten koti on suomalainen elokuva, joka sai ensi-iltansa 11. tammikuuta 2008. Elokuvan on ohjannut Dome Karukoski, ja se pohjautuu Leena Landerin samannimiseen romaaniin vuodelta 1991. Tapahtumapaikkana on koulukoti. Elokuva on kuvattu Turun Kulhon saaressa, jossa sijainneeseen Kulhon poikakotiin Landerin kirjakin sijoittuu. Tummien perhosten koti oli ehdokkaana kymmenessä Jussi-palkinnon sarjassa (mm. paras elokuva), joista elokuva voitti kolme sarjoissa paras ohjaus (Karukoski), paras miessivuosa (Sveholm) ja paras leikkaus. Lisäksi elokuva palkittiin yleisö-Jussilla. Tummien perhosten koti valittiin Suomen Oscar-ehdokkaaksi 2008. == Näyttelijät== == Vastaanotto == Iltalehti MTV.fi Tuuve Aro V2.fi Jari Tapani Peltonen == Lähteet == == Aiheesta muualla == * Solar Filmsin Tummien perhosten koti -tietosivusto * Nordisk Filmin Tummien perhosten koti -tietosivu * Suomen elokuvasäätiön Tummien perhosten koti -tietosivu Luokka:Vuoden 2008 suomalaiset elokuvat Luokka:Jussi-palkitut elokuvat Luokka:Suomalaiset romaaneihin perustuvat elokuvat Luokka:Suomalaiset draamaelokuvat Luokka:Dome Karukosken ohjaamat elokuvat Luokka:Solar Filmsin elokuvat Luokka:Suomalaiset nuortenelokuvat Luokka:Elokuvat koulusta ja koulutuksesta
Sarajärvi

Sarajärvi voi tarkoittaa seuraavia: ;paikkoja * Sarajärvi, Sarakylä, kylä Pudasjärvellä * Sarajärvi, järvi Luumäellä ja Savitaipaleella * Sarajärvi, järvi Pudasjärvellä * Sarajärvi, järvi Ruokolahdella ja Rautjärvellä * Sarajärvi, kylä Ruokolahdella * Sarajärvi, järvi Ruovedellä ;suomalaisia henkilöitä * Jani Sarajärvi (s. 1979), jalkapalloilija * Jesse Sarajärvi (s. 1995), jalkapalloilija * Pasi Sarajärvi (s. 1980), korkeushyppääjä * Raimo Sarajärvi (s. 1966), kiinteistösijoittaja ja jalkapallovaikuttaja. Luokka:Järvien täsmennyssivut Luokka:Luettelot henkilöistä sukunimen mukaan
Jukka Helle

Jukka Helle (s. 7. tammikuuta 1962 Mäntsälä) on suomalainen televisio- ja elokuvatuottaja. Hän on toiminut Solar Films -elokuvayhtiön toimitusjohtajana vuodesta 1998. Hänen toimenkuvaansa kuuluu muun muassa aikataulujen, sopimusten sekä budjettien laatiminen. Helle valmistui koulutukseltaan kauppatieteiden maisteriksi Helsingin kauppakorkeakoulusta 1991. Opiskeluaikoinaan hän kiinnostui elokuvista ja aloitti valmistuttuaan työt Fantasiafilmin toimitusjohtajana. == Helteen tuottamat pitkät elokuvat == === Elokuvat, joissa Helle on tuottajana === * Häjyt 2(2025) * Rikinkeltainen taivas (2021) * Luokkakokous 3 – Sinkkuristeily (2021) * Karalahti (2021) * Se mieletön remppa (2020) * Tarhapäivä (2019) * Olen suomalainen (2019) * Oma maa (2018) * Ilosia aikoja, Mielensäpahoittaja (2018) * Yösyöttö (2017) * Pahan kukat (2016) * Kätilö (2015) * Vares – Sheriffi (2015) * Mielensäpahoittaja (2014) * Tumman veden päällä (2013) * Kekkonen tulee! (2013) * Kaappari (2013) * Robin – The Movie (dokumentti, 2012) * Imaginaerum (2012) * Vares – Pimeyden tango (2012) * Puhdistus (2012) * Vares – Uhkapelimerkki (2012) * Vares – Kaidan tien kulkijat (2012) * Kotirauha (2011) * Vares – Sukkanauhakäärme (2011) * Vares – Huhtikuun tytöt (2011) * Vares – Pahan suudelma (2011) * Sisko tahtoisin jäädä (2010) * Rööperi (2009) === Elokuvat, joissa Helle on vastaavana tuottajana === * Kummeli esittää: Kontio & Parmas -elokuva (Solar Republic, 2021) * Risto Räppääjä ja väärä Vincent (2020) * Metsäjätti (2020) * Fingerpori (2019) * Risto Räppääjä ja pullistelija (2019) * Kaikki oikein (2018) * Saattokeikka (2017) * Luokkakokous 2 – Polttarit (2016) * Syysprinssi (2016) * Äkkilähtö (2016) * Hevisaurus-elokuva (2015) * Luokkakokous (2015) * Kesäkaverit (2014) * Kulman pojat (Bronson Club, 2012) * Hulluna Saraan (Bronson Club, 2012) * Ella ja Aleksi – Yllätyssynttärit (Bronson Club, 2011) * Elokuu (Bronson Club, 2011) * Veijarit (Bronson Club, 2010) * Reindeerspotting – pako Joulumaasta (dokumentti, Bronson Club, 2010) * Kummeli Alivuokralainen (2008) * Dark Floors (2008) * Tummien perhosten koti (2008) * V2 – Jäätynyt enkeli (2007) * Valkoinen kaupunki (2006) * Matti (2006) * Paha maa (2005) * Vares – yksityisetsivä (2004) * Levottomat 3 (2004) * Pahat pojat (2003) * Minä ja Morrison (2001) * Lomalla (2000) * Levottomat (2000) ==Lähteet== == Aiheesta muualla == * * Luokka:Suomalaiset elokuvatuottajat Luokka:Vuonna 1961 syntyneet Luokka:Elävät henkilöt
Tonava kaunoinen

Tonava kaunoinen () on Johann Strauss nuoremman säveltämä wienervalssi. Kappaleen ensiesitys oli 15. helmikuuta 1867. Se on yksi maailman suosituimmista valsseista. Se on perinteinen osa Wienin filharmonikkojen uuden vuoden konsertin ohjelmistoa ja lähes aina siihen sisältyy myös balettiesitys, joka televisioidaan eri paikasta. Sävellys on merkittävässä osassa elokuvassa 2001: Avaruusseikkailu. == Lähteet == Luokka:1867 Luokka:1860-luvun musiikkiteokset Luokka:Valssit Luokka:Itävallan musiikki
Antti Rytkönen

Antti Juhani Rytkönen (alun perin Anders Johan Rytkönen, 17. heinäkuuta 1870 Kuhmoniemi – 19. joulukuuta 1930 Huopalahti) oli suomalainen kirjailija. Hänen vanhempansa olivat kirkkoherra, lääninrovasti Aron Johan Rytkönen ja Natalia Wilhelmina o.s. Europaeus. Rytkönen kirjoitti ylioppilaaksi 1892, valmistui filosofian kandidaatiksi 1897 ja filosofian maisteriksi 1900. Hän kierteli runonkeruumatkoilla Liperin kihlakunnassa 1893 sekä Uudellamaalla 1893 ja 1895. Runot julkaistiin SKVR:n niteissä. Rytkönen toimi Etelä-Pohjanmaan kansanopiston rehtorina Ilmajoella 1898-1899 sekä Lahden kansanopiston opettajana. == Perhe == Puoliso: Olga Maria o.s. Söderman 1872-1943 Lapset: Ahti Aarno Rytkönen 1899-1989 Leksikografi, lehtori, professori h.c. Tapio Antero Rytkönen 1900-1973 Toimitusjohtaja (Oy Grahn Ltd ja Kalso Oy) Unto Nyyrikki Rytkönen 1902-1994 Diplomi-insinööri Marja-Maija Natalia Ouni, o.s. Rytkönen 1906-1986 Konttoristi == Teoksia == * Lauluja. Vihtori Alava, Helsinki 1900 * Pohjan neito: ooppera 3:ssa näytöksessä (4 kuvaelmaa); juonen keksinyt ja sommitellut L. N. Achte; libreton sepittänyt A. Rytkönen; musiikin säveltänyt Oskar Merikanto. Fazer, Viipuri 1908 * Mesikämmenen mailla: satunäytelmä ja -kuvaelmia. Otava 1918 * Marja-Maijan runokirja, kuvat leikannut Emil Cedercreutz. Otava 1921 * Jaakon ja Kaisan hauska päivä. Otava 1922 * Matin ja Maijan oma varis. Otava 1922 * Matin ja Maijan kesäsatu. Otava 1923 * Metsäpirtissä: satunäytelmä, kuvittanut Rudolf Koivu. Otava 1923 * Honkaiset holvit ja siintävät sillat: Tarhalan talon lasten ilot keskellä kesän kukkeutta ja talven pakkasia, kuvittanut Rudolf Koivu. Otava 1924 * Matin, Kaisun ja kissan retket, kuvittanut Rudolf Koivu Otava 1926 * Maailman kaunein saari ja muita runotarinoita, kuvittanut Eeli Jaatinen. Otava 1929 * Yksinäisyyden sävel: runoja. Otava 1930 ==Käännöksiä== * Seitsemän sisarusta / Ethel S. Turner. WSOY 1896 * Irlantilaisia satuja, suomeksi toimittanut Antti Rytkönen. Otava 1912 * Luonnon satuja, kirjoittanut Carl Ewald; valikoinut ja suomentanut Antti Rytkönen. Kansanvalistusseura 1914 * Luostarin aarre, kirjoittanut E. Marlitt. Karisto 1916 * Rakkauden voima: romaani / H. Courths- Mahler. Minerva, Hämeenlinna 1920 * Timanttirosvoja takaa-ajamassa : seikkailukertomus pojille / Otto Eicke. Otava 1924 ==Lähteet== *Suomen kirjailijat tietokanta *Helka WebVoyage - teosluettelo == Aiheesta muualla == * Satusedän suvea, Suomen Kuvalehti, 27.10.1928, nro 44, s. 27, Kansalliskirjaston digitaaliset aineistot Luokka:Suomalaiset kirjailijat Luokka:Suomentajat Luokka:Vuonna 1870 syntyneet Luokka:Vuonna 1930 kuolleet
Double You

Double You on italialainen vuonna 1985 perustettu yhtye, joka esittää elektronista musiikkia. Yhtye oli suosituimmillaan 1990-luvulla. Double You muistetaan erityisesti muiden yhtyeiden ja artistien hittikappaleiden coverversioista, joita olivat muun muassa Blondien "Heart of Glass" ja U2:n "With or Without You". Yhtye teki läpimurtonsa vuonna 1992, jolloin sen kappale "Please Don’t Go" oli yksi vuoden soitetuimpia tanssihittejä. Sitä myytiin yli kolme miljoonaa kappaletta. ==Diskografia== ===Albumit=== * Megamix (1992) * We All Need Love (1992) * Who's Fooling Who (1993) * The Blue Album (1994) * Forever (1996) * Heaven (1998) * Life (2011) ==Lähteet== Luokka:Italialaiset eurodanceartistit ja -yhtyeet
Hopon poppoo

Hopon poppoo () on Disneyn vuonna 1992–1993 valmistunut 79-osainen piirrossarja. Sarja perustuu Hopolan kaupungissa asustavan Hessu Hopon, hänen poikansa Mäksin ja heidän läheistensä elämänmenoon. ==Sarjan hahmoja== * Hessu Hopo: sarjan päähenkilö, jolle tapahtuu välillä vaikka mitä. Hänellä on poika nimeltä Mäks, joka on kuudennella luokalla ystävänsä ja naapurinsa P.P.:n kanssa. * Mäks Hopo: Hessun teini-ikäinen poika, joka on todella hyvä skeittailemaan. Mäks on luonteeltaan kekseliäs. * Pekka: Hessun naapuri, jonka kanssa Hessulla menee joskus sukset ristiin. Hän keksii aina uusia liikeideoita rahan saamiseksi. Hän omistaa muun muassa Pekan Autohuone-nimisen käytettyjen autojen liikkeen ja huvipuiston. Hän on itsekäs ja ajattelee vain omaa etuaan. * Petra: Pekan vaimo, joka suuttuu yleensä helposti esimerkiksi miehensä toheloinnista, yrittäen ensiksi esittää asiansa rauhallisesti, jos se ei tehoa niin hän selittää asian huutamalla. Hän toimii kodinhoitajana ja hän on ollut aiemmin töissä ikkunanpesijänä. * P.P.: Pekan teini-ikäinen poika, joka on myös Maxin paras ystävä. * Pipsa / Papu: Pekan tytär, joka on todella vilkas. Hän on 4-vuotias ja hänellä on oranssit hiukset. Hän tahtoo aina tehdä sitä, mitä veljensä P.P.:kin saa tehdä. ==Elokuvia== * Hopon poppoo (1995) * Hessu Hopo – rampin rämäpää (2000) ==Sarja Suomessa== Sarjaa on esitetty suomenkielisellä tekstityksellä MTV3-kanavalla 1990-luvun puolivälissä ja uusintana 2000-luvun alussa. Sarjaa on esitetty myös Toon Disney- ja Disney Channel -kanavilla. Nykyään sarjaa on alettu esittää Disney XD:llä, myös muita vanhoja sarjoja alettiin näyttää 8. elokuuta 2010 alkaen. ===Suomessa julkaistut VHS-julkaisut=== Sarjan jaksoja on julkaistu myös VHS-kasetteina suomenkielisellä puheella. * Hopon poppoo: Heitä voltti Hopo! * Hopon poppoo: Isältä pojalle ===Suomalaiset äänet=== == Katso myös == * Luettelo animaatiosarjan Hopon poppoo jaksoista ==Lähteet== ==Aiheesta muualla== * Luokka:Disneyn piirrossarjat Luokka:1990-luvun piirrossarjat Luokka:Yhdysvaltalaiset televisiosarjat
Konsta Mannerheimo

Konsta Mannerheimo on suomalainen erikoistehosteiden suunnittelija. Hän on suunnitellut erikoistehosteita muun muassa elokuviin Raja 1918 (2007) ja Dark Floors (2008), sekä yhdessä Klaus Hedströmin kanssa mm. elokuviin Pahat pojat (2002) ja Raid (2003). == Aiheesta muualla == * KFX Finland * * == Katso myös == * Erikoistehostekoordinaattori Luokka:Erikoistehosteiden suunnittelijat Luokka:Suomalaiset elokuva-alan henkilöt Luokka:Syntymävuosi puuttuu Luokka:Elävät henkilöt
Jyrki Rahkonen

Jyrki ”Jykä” Rahkonen on suomalainen elokuvaäänittäjä ja äänisuunnittelija. Hän on äänittänyt useita suomalaisia elokuvia, kuten Lomalla (2000), Kahlekuningas (2002), Pahat pojat (2003), Vares – yksityisetsivä (2004), Matti (2006), V2 – Jäätynyt enkeli (2007), Tummien perhosten koti (2008) ja Dark Floors (2008). Suurin osa Rahkosen äänittämistä elokuvista on Solar Filmsin tuottamia. Vuonna 2004 Rahkonen voitti Jussi-palkinnon Pahojen poikien (2003) äänisuunnittelusta. Hän oli ehdolla myös vuonna 2009 Tummien perhosten kodin (2008) äänisuunnittelusta. ==Lähteet== == Aiheesta muualla == * * Luokka:Suomalaiset elokuvaäänittäjät Luokka:Suomalaiset äänisuunnittelijat Luokka:Jussi-palkinnon saajat Luokka:Syntymävuosi puuttuu Luokka:Elävät henkilöt
Emigrate

Emigrate on saksalaisen Industrial metal -yhtyeen Rammsteinin perustajan ja kitaristin Richard Kruspen toinen yhtye. Emigrate alkoi Kruspen sivuprojektina vuonna 2005, kun Rammstein päätti pitää vuoden tauon. Kruspe soittaa Emigratessa kitaraa ja laulaa, basistina ja taustalaulajana on Arnaud Giroux (Axel Bauer). 31. elokuuta 2007 ilmestyneellä esikoisalbumilla rummuissa oli Henka Johansson (Clawfinger), seuraavalla albumilla suomalainen Mikko Siren. 5\. syyskuuta 2006 Rammstein.de:n jäsenkirjeen saajille annettiin mahdollisuus ladata kappale "Wake up" Emigraten tulevalta albumilta. Heille myös lähetettiin kutsu tulla Emigraten uutiskirjeen vastaanottajiksi. Yhtyeen nettisivuilla oli myös kolme kappalenäytettä: "My World", "Babe" ja "Temptation". Fanit äänestivät "Baben" suosikikseen, ja uutiskirjeen saajat saivat ladata kyseisen kappaleen kokonaan 29. marraskuusta 2006 lähtien. Toukokuun 21. päivä 2007 aukaistiin Emigraten virallinen nettisivu ja yhtyeen uutiskirjeen jäsenet pystyivät lataamaan kappaleen "My World" kokonaisuudessaan. Nettiin on myös vuotanut muun muassa huonolaatuinen versio kappaleesta "New York City". == Jäsenet == * Richard Kruspe - laulu, kitara * Olsen Involtini - kitara * Arnaud Giroux - basso, taustalaulu * Mikko Sirén - rummut == Diskografia == === Albumit === * Emigrate (2007) * Silent So Long (2014) * A Million Degrees (2018) * The Persistence of Memory (2021) === Singlet === * My World (2007) * New York City (2007) * Temptation (2008) * Eat You Alive (2014) * 1234 (2018) * You Are So Beautiful (2018) * War (2019) * Freeze My Mind (2021) * You Can't Run Away (2021) * Always On My Mind (2021) == Lähteet == == Aiheesta muualla == * Virallinen kotisivu * EmigrateFan.ru Luokka:Alternative metal -yhtyeet Luokka:Saksalaiset industrial metal -yhtyeet
Jean-Noel Mustonen

Jean-Noel Mustonen (tunnetaan myös nimellä Jean-Noël Mustonen, s. 17. maaliskuuta 1974 St. Raphaël, Ranska) on suomalainen elokuvaaja ja musiikkivideokuvaaja. Mustonen valmistui vuonna 2000 Tampereen ammattikorkeakoulusta viestinnän koulutusohjelmasta. Sen jälkeen hän on kuvannut viisi lyhytelokuvaa ja 70 musiikkivideota. Hän on tehnyt myös mainoskuvauksia. Mustonen on ollut kuvaajana muun muassa Lordi-lyhytfilmin The Kin tehneessä työryhmässä (2004) ja toimi kuvaajana myös Pete Riskin ohjaaman, vuonna 2008 valmistuneen kauhuelokuvan Dark Floors työryhmässä.Solar Films Mustonen on ollut työryhmissä kuvaajana muun muassa Apulannan, CMX:n, Killern, Lordin, PMMP:n, Discon, Don Johnson Big Bandn ja Negativen musiikkivideoissa. Mustonen sai vuoden 2003 Muuvi-musiikkivideokilpailussa erikoismaininnan kuvauksesta. Samana vuonna palkittiin kultaisella Muuvilla Tommi Pietiläisen ohjaama musiikkivideo The Crash -yhtyeen kappaleesta "Still Alive". Mustosen toimi siinä kuvaajana.Ifpi: Muuvi musiikkivideokilpailun palkitut (Luettu 29. kesäkuuta 2007) Mustonen on Suomen Elokuvaajien Yhdistyksen jäsen.http://www.fscfinland.fi/?main=memberinfo&id;=42 == Lähteet == == Aiheesta muualla == * Jean-Noel Mustosen kotisivut * * Luokka:Suomalaiset elokuvaajat Luokka:Vuonna 1974 syntyneet Luokka:Elävät henkilöt
Detlev Ganten

Detlev Ganten (s. 28. maaliskuuta 1941, Lüneburg, Saksa) on tietokirjailija sekä Saksan merkittävimmän lääketieteellisen geenitutkimuskeskuksen MDC:n johtaja. Hän on toiminut Saksan luonnontieteilijöiden yhdistyksen ja Berliini- Brandenburgin tiedeakatemian johdossa ja on Saksan valtion etiikkaraadin jäsen. Ganten väitteli tohtoriksi 1968, suoritti jatko-opintoja Clinical Research Institutessa Montrealissa 1969–1973 ja saavutti filosofian tohtorin arvon (PhD) McGill-yliopistossa Montrealissa 1973. Hän on ollut Academia Europæan jäsen vuodesta 1991.https://www.ae-info.org/ae/Member/Ganten_Detlev == Teoksia == * == Aiheesta muualla == * Lebenslauf auf der Seite der Berliner Charité == Lähteet == Luokka:Saksalaiset lääkärit Luokka:Vuonna 1941 syntyneet Luokka:Elävät henkilöt Luokka:Academia Europæan jäsenet
Jaakko Sahimaa

Jaakko Sahimaa (sukunimi vuoteen 1944 asti Varis) (27. huhtikuuta 1923 Keitele – 24. kesäkuuta 2005 Siilinjärvi) oli suomalainen kirjailija. Sahimaan vanhemmat olivat pienviljelijä Viljami Fredrik Varis ja Saimi Maria Hämäläinen. Jaakko Sahimaa lähti jatkosotaan 17-vuotiaana vapaaehtoisena ja oli sodan ajan Rukajärven rintamalla. Sodan jälkeen Sahimaa toimi helluntaiherätyksen saarnamiehenä Hyrynsalmella. 1960-luvulla Sahimaa muutti Suomussalmelle, jossa syntyi suuri osa hänen kirjoistaan. Vuodesta 1988 Sahimaa asui Siilinjärvellä. Jaakko Sahimaan romaanista Konstaapelin yllättävä ratkaisu on juonta mukaillen tehty elokuva vuonna 2016. Elokuva on nimeltään Sakkeus, tule nopeasti! Sahimaa oli naimisissa Aino Esteri Räsäsen kanssa vuodesta 1959 lähtien. == Teokset == * Taivaallinen estejuoksu, kuvittanut Kirsti Liimatainen. Ristin voitto 1958 * Hän nosti minut. Ristin voitto 1966 * Juhannusseurat. Ristin voitto 1966 * Sirpit ristissä, romaani. Ristin voitto 1969, 2. uudistettu painos 1973, 3. painos. 1989 * Körttikuhilas, romaani. Ristin voitto 1970 * Syttyvuolteita. Ristin voitto 1970 * Kohennuskeppi, romaani. Ristin voitto 1971 * Suvun savut, romaani. Ristin voitto 1972 * Avaruusharava, romaani. Ristin voitto 1973 * Koljonvirran körttisoturi, romaani. Ristin voitto 1973 * Kirje Syväriltä, romaani. Ari-kustantamo, Saarijärvi 1975, 3. laajennettu painos. 1978, Kustannus V. Kiviojan laitos. Kokkola 1992 * Mottimestarin suurvoitto, kertomus. Ari-kustantamo, Saarijärvi 1975 * Taavetti Tiirikaisen talvisota. Ristin voitto 1975 * Vastarannan kiiski, romaani. Ristin voitto 1975 * Kultakeron veljesten karhunkierros. Ristin voitto 1976 * Sotimaton sotilas, romaani. Ristin voitto 1977 * Rannarin kettu se oli. Satukirja alle satavuotiaille. Ristin voitto 1979 * Nihkeronvaaran uudet tuulet, romaani. Ari-kustannus, Saarijärvi 1980 * Konstaapelin yllättävä ratkaisu, romaani. Päivä, Hämeenlinna 1985 * Majanmuutto, romaani. RV-kirjat 1985 * Avataan tästä. Runoja. RV-kirjat 1987. * Itke itkusi, pihlajapuu, romaani. RV-kirjat 1987 * Pihlajapuu kukkii, romaani. Ristin voitto 1990, 2. painos 1990. * Pihlajapuun morsiushuntu, romaani. RV-kirjat 1991, 2. painos 1992. * Herätyshuuto rajalta, Pauli Savinaisen muistelmat. RV-kirjat 1994 == Lähteet == * Kuopion kirjaston sivut * Luokka:Suomalaiset sotakirjailijat Luokka:Vuonna 1923 syntyneet Luokka:Vuonna 2005 kuolleet
Perdikkas I

Perdikkas I (, ) oli 600-luvun alussa eaa. hallinnut Makedonian kuningas. Herodotos kertoo, että Perdikkas ja hänen veljensä Gauanes ja Airopos pakenivat Argoksesta Illyriaan ja sieltä edelleen Lebaian eli Alebaian kaupunkiin Makedoniassa.Herodotos 8.137 Junianus Justinus puolestaan kertoo, että Perdikkas määräsi poikansa Argaios I:n hautaamaan hänet määrättyyn paikkaan, Aigaihin. Perdikkas ennusti, että kruunu säilyisi suvun hallussa niin kauan kuin kuninkaat haudattaisiin määrätylle paikalle. Aleksanteri Suuri oli ensimmäinen kuningas, jota ei haudattu Aigaihin, ja taikauskoiset makedonialaiset uskoivat, että juuri tämän takia hallitsijasuku tyrehtyi Aleksanterin jälkeen.Justinus VII.2 == Lähteet == == Aiheesta muualla == Luokka:Makedonian kuninkaat
Hietama

Hietama on noin 500 asukkaan kylä Äänekoskella. Kylässä on yksi Äänekosken kirkoista, Hietaman kirkko. Kylän läpi virtaavan, Kiimasjärven ja Naarajärven välisen Suojoen Hietamankoskessa on vesivoimalaitos, jonka rakennutti G. A. Serlachius Oy vuonna 1965. Voimala on otettu käyttöön elokuussa 1966. Teholtaan laitos on 7 MW. Putous on 13,5 metriä, vesistön keskivirtaama 64 m³/s. Turbiinina on rakentamisaikansa tavallisin tyyppi eli pystysuuntainen Kaplan-turbiini. Hietamalla sijaitsee myös Kartanon Kievari, joka on paikallinen tanssipaikka. Kesällä Teatteri Eurooppa Neljä esittää siellä näytelmiä. Hietamalla olevalla Suojoen sillalla tapahtui vuonna 1973 laulaja Sammy Babitzinin kuolemaan johtanut auto-onnettomuus. Heinäkuussa 2021 veljekset Antti ja Arto Suanto löysivät viistokaikuluotainta hyödyntäneen omatekoisen radio-ohjattavan veneen avulla Hietaman venerannasta auton, jonka sisällä ollut ruumis osoittautui tutkimuksissa vuonna 2012 kadonneen Jussi Peltolan ruumiiksi. == Katso myös == * Hietaman koulu == Lähteet == Luokka:Äänekosken kylät
Argaios I

Argaios I () oli antiikin Makedonian kuningas noin 678–640 eaa. Herodotos kertoo että Argaioksen isä oli Perdikkas I ja että Argaiosta seurasi kuninkaana hänen poikansa Filippos I.Herodotos 8.139 Junianus Justinus kertoo lisäksi että Argaios hallitsi maltillisesti ja että hänen alamaisensa rakastivat häntä.Justinus VII.2 == Lähteet == Luokka:Makedonian kuninkaat
Filippos I

Filippos I () oli antiikin Makedonian kuningas noin 600-luvun eaa. loppupuolella. Herodotos kertoo että Argaioksen isä oli Argaios I ja että Filipposta seurasi kuninkaana hänen poikansa Aeropos.Herodotos 8.139 Junianus Justinus kertoo lisäksi että Filippos kuoli ennen aikojaan ja että Aeropos oli kuninkaaksi tullessaan vasta lapsi.Justinus VII.2 == Lähteet == Luokka:Makedonian kuninkaat